ཕྱི་ལོ་༼༢༠༠༨༽ལོའི་ཕྱི་ཟླ་ལྔ་པའི་ནང་ནུབ་ཕྱོགས་རྒྱལ་ཁབ་པོ་ལན་ཊིར་བྱམས་མ་གླིང་ཞེས་པའི་བོན་ཚོགས་སུ་དེ་གའི་དགེ་སློབ་རྣམས་ལ་ཉིན་བཅོ་ལྔའི་རིང་བྲུ་རྒྱལ་བའི་ཕྱག་ཁྲིད་ལས་སྔོན་འགྲོ་ལས་སོགས་ཀྱི་བོན་ཁྲིད་མཛད།ཕྱི་ཟླ་དགུ་བའི་ནང་ཟླ་བ་གཅིག་དང་ཕྱེད་ཀའི་རིང་ཨ་རིའི་གྲོང་ཁྱེར་ཆེ་ཁག་བཅོ་ལྔ་དང་མཐོ་སློབ་ལས་སོགས་ལ་བོན་ཕྱོགས་ཀྱི་བཀའ་ཁྲིད་དང་བོན་གྱི་ལོ་རྒྱུས་སོགས་ཀྱི་སྐོར་ལ་འཆད་ཁྲིད་དང་བཀའ་སློབ་ཟབ་རྒྱས་གནང་།དེ་ནས་ཕྱི་ཟླ་བཅུ་པའི་ཚེས་༢༠་ནས་ཉིན་གྲངས་བཅུ་ཡི་རིང་ཧྥ་རན་སུ་ལ་ཡོད་པའི་བོན་གྱི་ཚོགས་སྡེ་རྫོགས་ཆེན་བསམ་གཏན་གླིང་དུ་བཀའ་ཁྲིད་མཛད།